CELEX: 62020TN0666
Language: lv
Date: 2020-11-06 00:00:00
Title: Lieta T-666/20: Prasība, kas celta 2020. gada 6. novembrī – Thunus u.c./EIB

25.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 28/54
            
         
      Prasība, kas celta 2020. gada 6. novembrī – Thunus u.c./EIB
      (Lieta T-666/20)
      (2021/C 28/84)
      Tiesvedības valoda – franču
      
         Lietas dalībnieki
      
      
         Prasītāji: Vincent Thunus (Contern, Luksemburga) un pieci citi prasītāji (pārstāvis: L. Levi, advokāts)
      
         Atbildētāja: Eiropas Investīciju banka
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atzīt šo prasību, tai skaitā tajā iekļauto iebildi par prettiesiskumu, par pieņemamu un pamatotu;
               
            līdz ar to:
      
                  —
               
               
                  atcelt prasītāju 2020. gada marta algas lapās ietverto lēmumu par pamatalgas ikgadējo korekciju, kas nepārsniedz 0,7 %, attiecībā uz 2020. gadu sākot ar 2020. gada 1. janvāri, un līdz ar to arī līdzīgos lēmumus, kuri ietverti turpmāko mēnešu algas lapās;
               
            
                  —
               
               
                  attiecīgi piespriest atbildētājai
                  
                              —
                           
                           
                              atlīdzināt materiālo kaitējumu, samaksājot i) algas starpību, kas atbilst attiecībā uz 2020. gadu piemērojamajai ikgadējai korekcijai, proti, palielinājumu 1 % apmērā par laikposmu no 2020. gada 1. janvāra līdz 2020. gada 31. decembrim; ii) algas starpību, kas izriet no tā, ka par 2020. gadu tika piemērota ikgadējā korekcija 0,7 % apmērā attiecībā uz algām, kas tiks izmaksātas par laikposmu kopš 2020. gada janvāra; iii) nokavējuma procentus attiecībā uz algas starpību par laikposmu līdz vēl izmaksājamo [algas] summu pilnīgai samaksai, šādi piemērojamo nokavējuma procentu likmi aprēķinot, balstoties uz Eiropas Centrālās bankas noteikto likmi galvenajiem refinansēšanas darījumiem, kas piemērojama attiecīgajā laikposmā, tai pieskaitot trīs procentpunktus;
                           
                        
            
                  —
               
               
                  attiecīgā gadījumā, ja tā to nebūtu izdarījusi pati pēc savas ierosmes, aicināt atbildētāju procesa organizatorisko pasākumu vajadzībām iesniegt šādus dokumentus:
                  
                              —
                           
                           
                              atalgojuma apakškomitejas 2019. gada decembra ziņojumu Direktoru padomei;
                           
                        
                              —
                           
                           
                              Personāla direktorāta 2019. gada 19. janvāra paziņojumu Vadības komitejai, kurā paziņota gada ziņojuma par atalgojumu grozītā versija (CS-PERS/HRPLC/RRP/2019-030/BAHVBA) un gada ziņojuma par atalgojumu versija, kas paziņota Direktoru padomei;
                           
                        
                              —
                           
                           
                              Ģenerālsekretāra 2019. gada 28. novembra paziņojumu Vadības komitejai, kurā paziņots EIB darbības plāns 2020. gadam (SG/IS/PBA/2019-1506) un EIB darbības plāna 2020. gadam versija, kas iesniegta Direktoru padomei 2019. gada decembrī;
                           
                        
                              —
                           
                           
                              Direktoru padomes 2019. gada 12. decembra lēmumu (PV/20/01 2. un 2 (ii) pielikumi);
                           
                        
                              —
                           
                           
                              Personāla direktorāta 2020. gada 31. janvāra paziņojumu (CS-PERS/HRPLC/RRP/2020-002/SGBA);
                           
                        
                              —
                           
                           
                              Vadības komitejas 2020. gada 6. februāra lēmumu (MC-040-ADM-20200206);
                           
                        
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza attiecīgi divus un četrus pamatus, pirmkārt, attiecībā uz Direktoru padomes 2017. gada 18. jūlija lēmumu, un, otrkārt, attiecībā uz Direktoru padomes 2019. gada 12. decembra lēmumu un Vadības komitejas 2020. gada 6. februāra lēmumu.
      Attiecībā uz Direktoru padomes 2017. gada 18. jūlija lēmumu:
      
                  1.
               
               
                  Ar pirmo pamatu tiek apgalvots, ka neesot ievērots tiesiskās drošības princips.
               
            
                  2.
               
               
                  Ar otro pamatu tiek apgalvots, ka esot pārkāpts Nodarbināšanas kārtības (turpmāk tekstā – “Civildienesta noteikumi I”) 20. pants un I pielikums, kā arī neesot tikusi ievērota tiesiskā paļāvība un iegūtās tiesības.
               
            Attiecībā uz Direktoru padomes 2019. gada 12. decembra lēmumu un Vadības komitejas 2020. gada 6. februāra lēmumu:
      
                  1.
               
               
                  Ar pirmo pamatu tiek apgalvots, ka neesot ievērotas tiesības uz ikgadēju algas korekciju ([General Salary Adjustment] GSA), kas sedz vismaz inflācijas izmaksas Luksemburgā, un ka esot pārkāpts Civildienesta noteikumu I 20. pants un I pielikums.
               
            
                  2.
               
               
                  Ar otro pamatu tiek apgalvots, ka neesot ievērotas Eiropas Savienības Pamattiesību hartas 41. pantā paredzētās procesuālās garantijas.
               
            
                  3.
               
               
                  Ar trešo pamatu tiek apgalvots, ka neesot ievērotas tiesības konsultēties un apspriesties ar [EIB darbinieku pārstāvju] kolēģiju.
               
            
                  4.
               
               
                  Ar ceturto pamatu tiek apgalvots, ka esot pārkāpts samērīguma princips.
               
            Attiecībā uz prasību par zaudējumu atlīdzību prasītāji prasa samaksāt viņiem pienākošos atalgojuma starpību, proti, 1 % kopš 2020. gada 1. janvāra (ieskaitot šāda palielinājuma ietekmi uz naudas pabalstiem), kā arī nokavējuma procentus.